钦定古今图书集成/明伦汇编/交谊典/第007卷 > 徐干中论 > 《治学》
## 钦定古今图书集成/明伦汇编/交谊典/第007卷 > 徐干中论 > 《治学》

“志”者，学之师也；才者，学之徒也。

“贤者不能学于远，乃学于近，故以圣人为师。”昔颜渊
之学圣人也，闻一以知十，子贡闻一以知二，斯皆触
类而长之，笃思而得之者也。非唯贤者学于圣人，圣
人亦相因而学也。孔子因于文武，文、武因于成汤，成
汤因于夏后，夏后因于尧舜，故《六籍》者，群圣相因之
书也，其人虽亡，其道犹存。今之学者，勤心以取之，亦
足以到“昭明”而成“博达”矣。